তেজগাঁও শিল্পাঞ্চল থানা পুলিশ জানিয়েছে, সকালে লতিফ ছাত্রাবাসের ছাত্রলীগের জহির ও শাহিন গ্রুপের মধ্যে কথা কাটাকাটি হয়।  একপর্যায়ে দুই গ্রুপের সদস্যরা লাঠিসোটা, হকিস্টিক ও রামদা নিয়ে সংঘর্ষে লিপ্ত হয়। এসময় বেশ কয়েকজন ছাত্র আহত হয়। পুলিশ ঘটনাস্থলে গিয়ে পরিস্থিতি নিয়ন্ত্রণে আনে। ঘটনার সময় ছাত্রাবাস থেকে ৪ ছাত্রকে গ্রেফতার করেছে পুলিশ। ছাত্রাবাসের সামনে পর্যাপ্ত পুলিশ মোতায়েন করা হয়েছে। এ ব্যাপারে গতকাল রাত পর্যন্ত থানায় কোনো মামলা হয়নি বলে পুলিশ জানায়